Mange elementer av Rons personlighet kan spores tilbake til traumatiske opplevelser i barndommen, som har blitt presentert i flere tilbakeblikk i løpet av serien. Den mest brukte hendelsen er et sommeropphold på Camp Wannaweep. Under dette oppholdet ringte han hjem så ofte at mora tilslutt nektet å svare. Mens Ron var på Camp Wannaweep ble han mobbet og herset med av andre unger, og måtte dele ei insektfylt hytte med leirens maskot, sjimpansen Bobo. Dette siste ga Ron en evigvarende apefobi som har blitt nevnt flere ganger i serien.